Bernard Chauly

Bernard Chauly (lahir 1973) merupakan seorang pengarah, penerbit filem dan penulis skrip Malaysia, berasal dari Taiping, Perak dan merupakan adik kepada Bernice Chauly, penulis dan pendidik terkenal. Memulakan kerjaya sinematografi pada 1997, beliau terkenal dengan hasil kerjanya yang mendapat sambutan seperti Gol & Gincu (2005), Goodbye Boys (2006), Pisau Cukur (2009) dan Manisnya Cinta di Cappadoccia (2014). Nur Fazura, Lisa Surihani, Nas-T, Maya Karin, Ashraf Sinclair, Razif Hashim, Sazzy Falak dan Beto Kusyairy antara pelakon-pelakon yang pernah bekerja di bawah arahan beliau.

 Kehidupan awal 
Bernard Chauly dilahirkan pada 1973 di Taiping, Perak dan dibesarkan di Georgetown, Pulau Pinang. Bapanya, Surinder Singh berketurunan India Malaysia dan ibunya ialah Loh Siew Yoke (juga dikenali sebagai Jane Chauly) berketurunan Cina Malaysia. Bapanya meninggal dunia sewaktu ibunya mengandungkannya. Bernard mempunyai darah kacukan Cina, India dan Inggeris. Beliau menghadiri Universiti Sains Malaysia (USM) di mana beliau belajar dalam bidang komunikasi, menekuni sosiologi dan antropologi. Beliau juga memiliki minat dalam seni persembahan. Semasa tahun ketiganya di USM, Bernard menjadi mejar filem. Kemudian beliau mendapat biasiswa untuk pergi ke Goldsmiths College, di London, untuk memperoleh ijazah beliau.

 Kerjaya 
Bernard memulakan kerjaya filemnya pada 1997 menerusi filem pendek bertajuk Saying Goodbye di mana beliau berkhidmat sebagai penulis, dan filem ini memenangi Video Eksperimental Terbaik di Anugerah Video Malaysia (MVA) 1998.

ia kemudian diikuti oleh satu lagi filem pendek Adam and Steve (2000) yang turut menggunakan khidmat beliau sebagai penulis. Pada 2000, beliau mengarahkan video bertajuk Semangat Insan: Masters of Tradition.Semangat Insan: Masters of Tradition. Bernice Chauly (5 Mac 2009). Diperoleh pada 1 November 2014.

Beliau mengarahkan filem sulungnya menerusi Redfilms, Gol & Gincu yang ditayangkan pada Ogos 2005 lakonan Nur Fazura, Sazzy Falak, Melissa Maureen, Pierre Andre dan Ashraf Sinclair, mengisahkan tentang suka dan duka 8 sekawan yang bergiat aktif dalam sukan futsal, Filem ini melayakkan Bernard menerima pencalonan Pengarah Terbaik dan pelakon utamanya, Fazura menerima pencalonan Pelakon Wanita Terbaik di Festival Filem Malaysia ke-19.

Filem kedua arahan beliau, Goodbye Boys ditayangkan pada 2006 berkisarkan sekumpulan ahli pengakap yang terlibat dalam ekspedisi ke Ulu Kinta, Perak Darul Ridzuan yang berlatarkan pada 1993. Pelakon utamanya ialah Razif Hashim, Nas T Muammar Zar, Farid Ramlee, Jay Eng dan ramai lagi, filem ini juga melancarkan kerjaya Lisa Surihani ke tahap yang tinggi dalam bidang lakonan.

Tiga tahun kemudian, Bernard mengarahkan Pisau Cukur yang ditayangkan pada 5 November 2009 dan menerima pencalonan Anugerah Cipta bagi Filem Komedi Terbaik di Festival Filem Malaysia ke-23. Pada 2010, beliau mengarah dan menulis bersama telefilem drama sejarah Apa Dosaku yang dibintangi oleh Elaine Daly, berdasarkan daripada kisah benar Sybil Kathigasu, seorang jururawat veteran semasa pendudukan Jepun di Tanah Melayu.

Beliau mengarah dan menjadi penerbit eksekutif untuk rancangan dokumentari biografi Datuk Siti Nurhaliza terbitan Red Communications untuk siaran di The History Channel (ASTRO Saluran 555) yang memperincikan kehidupan dan kerjaya penyanyi Datuk Siti Nurhaliza. Ia memulakan tayangan perdana pada 11 Januari 2012 bersempena ulang tahun ke-33 penyanyi itu.

Beliau mengarahkan filem seterusnya, Istanbul Aku Datang! yang dikeluarkan pada 2012 lakonan Tomok, Lisa Surihani dan Beto Kusyairy difilemkan sebahagian besar di Istanbul, Turki. Satu lagi filem arahan beliau, Manisnya Cinta di Cappadocia (2014) lakonan Fazura dan Lisa, juga difilemkan di Turki. Pada 2016, beliau mengarahkan telefilem bertajuk Eropah, Here I Am lakonan Bront Palarae dan Fazura, yang memperlihatkan beliau lari daripada kebiasaan dengan mengangkat krisis pelarian Syria sebagai subjek utama. Ia berkisar mengenai pelarian Syria yang datang dari Turki secara haram dengan menaiki bot dan mereka tiba di bumi Eropah menerusi Pulau Leros.

Pada 2017, beliau mengarah dan menulis telefilem bertajuk Kontena Ana terbitan Wayangworks yang dibintangi oleh Lisa Surihani, yang disifatkan sebagai "persembahan oleh satu wanita".http://www.myinfotaip.com/2017/08/kontena-ana.html

 Kolaborasi 
Bernard mempunyai beberapa pelakon yang berlakon di dalam lebih daripada satu filem arahannya. Nur Fazura dan Rafidah Abdullah ialah pelakon yang kerap bekerjasama dengan beliau, muncul dalam empat filem.

Pelakon  Gol & Gincu Goodbye Boys Pisau Cukur Istanbul Aku Datang! Manisnya Cinta Di CappadocciaJumlahNur Fazura4Lisa Surihani3Nas-T2Khatijah Tan2Rafidah Abdullah 4

 Filemografi 

 Filem 
Tahun TajukDikreditkan sebagai Catatan  Pengarah  Penulis skrip  Penerbit  1997 Saying Goodbye     Filem pendek 2000 Adam and Steve    Filem pendek  2000 Semangat Insan: Masters of Tradition    Video  2001 Dari Jemapoh Ke Manchester     Pembantu penerbitan2002 You Fang Chu Zu     Sebagai pelakon Room To Let    Sebagai pelakon 2005 Gol & Gincu     Filem arahan pertama  2006 Goodbye Boys     2009 Pisau Cukur    2012 Istanbul Aku Datang!    2014 Manisnya Cinta Di Cappadoccia   

 Dokumentari 
 Tahun  Tajuk Catatan  2007 10 Tahun Sebelum Merdeka Sebagai penghargaan 2012 Siti Nurhaliza Sebagai pengarah dan penerbit eksekutif 

 Drama 
Tahun TajukDikreditkan sebagai Saluran TV Catatan  Pengarah  Pencipta  2008 Goda   8TV Drama arahan pertama  2009 Blogger Boy    2011 Gadis Semasa Sunsilk   TV3 Drama realiti  2012 Memberku Hawa   TV3 & Astro Ria 2017 Anak Merdeka   Astro Prima Sebagai penulis skrip; episod 2 2018 Alamatnya Cinta   Astro Ria

 Telefilem 
Tahun TajukDikreditkan sebagai Saluran TV Catatan  Pengarah  Penulis skrip  2010 Apakah Dosaku   Astro Citra Telefilem arahan pertama  2016 Eropah, Here I Am    2017 Kontena Ana    Olahan bersama Lisa Surihani 2018 Janji Zehan - Lahzeya Bi Payan   Astro First Eksklusif

 Anugerah dan pencalonan 
 Anugerah Lawak Warna 2015 - Pengarah Filem Terbaik (dicalonkan)
 Festival Filem Malaysia ke-27 - Pengarah Terbaik (dicalonkan)
 Anugerah Majlis Pengkritik Filem Kuala Lumpur 2015 - Pengarah Terbaik (dicalonkan)
 Anugerah Lawak Warna 2013 - Lakonlayar Komedi Terbaik (menang)
 Anugerah Lawak Warna 2013 - Pengarah Filem Terbaik (menang)
 Anugerah Majlis Pengkritik Filem Kuala Lumpur 2013 - Pengarah Terbaik (menang)
 Anugerah Skrin 2013 - Lakonlayar Terbaik (dicalonkan)
 Anugerah Skrin 2013 - Pengarah Terbaik (dicalonkan)
 Anugerah Blokbuster 2013 - Anugerah Tuan Direktor Terhebat (dicalonkan)
 Anugerah Blokbuster 2012 - Anugerah Tuan Direktor Terhebat (dicalonkan)
 Festival Filem Malaysia ke-19 - Pengarah Terbaik (dicalonkan)
 Anugerah Skrin 2010 - Lakonlayar Terbaik (dicalonkan)
 Anugerah Skrin 2010 - Pengarah Terbaik (dicalonkan)

 Rujukan 

 Pautan luar 


Kategori:Kelahiran 1973
Kategori:Orang hidup
Kategori:Orang dari Pulau Pinang
Kategori:Pengarah filem Malaysia
Kategori:Penerbit filem Malaysia
Kategori:Orang dari Perak
Kategori:Orang Malaysia berketurunan Inggeris
Kategori:Orang Malaysia berketurunan Cina
Kategori:Orang Malaysia berketurunan India
Kategori:Alumni Universiti Sains Malaysia